EkBass/fiwiki-20250220-pages-articles huggingface dataset:
Samy Elbanna

Samy Elbanna (s. 9. elokuuta 1995 Jyväskylä) on suomalais-egyptiläinen metallimusiikin laulaja ja kitaristi. Hänet tunnetaan parhaiten thrash metal -yhtye Lost Societyn perustajana. Elbanna on syntynyt Jyväskylässä, ja hänen isänsä on egyptiläinen. Hän on lapsena asunut myös Arabiemiraateissa. Musiikkiharrastuksen Elbanna aloitti ala-asteella hänen isoveljensä esiteltyä hänelle Iron Maidenia. Kuudennella luokalla Elbanna perusti ensimmäisen oman yhtyeensä, jolle hän teki myös kappaleita. Vuonna 2010 hän perusti Lost Societyn ja muutaman jäsenvaihdon jälkeen yhtye pääsi lopulliseen kokoonpanoonsa vuonna 2011. Vuonna 2017 Elbanna toimi juontajana Tuska- festivaalin 20 jaksoa sisältäneessä The Tuska Show'ssa. Vuodesta 2018 hän on soittanut bassoa bilebändi The Local Bandissa, jossa hän korvasi Archie Cruzin. == Lähteet == *Encylopedia metallum: *Radio Rock: ===Viitteet=== Luokka:Suomalaiset metallimusiikin kitaristit Luokka:Suomalaiset metallimusiikin laulajat Luokka:Vuonna 1995 syntyneet Luokka:Elävät henkilöt
Oi dai

Oi dai on suomalaisen kansanmusiikkiyhtyeen Värttinän kolmas studioalbumi, joka julkaistiin kesäkuussa 1991. Kyseessä on yhtyeen ensimmäinen suurelle levy-yhtiölle tekemä albumi ja myös Värttinän maailmanlaajuinen läpimurtolevy. Värttinän kahteen edelliseen albumiin verrattuna yhtyeen kokoonpano oli muuttunut ja levyllä soitti suurimmaksi osaksi ammattimuusikoita. Levyn kappaleissa vanhaan suomalais-ugrilaiseen kansanmusiikkiin yhdistyi populaarimusiikista lainattuja kitaran ja saksofonin kaltaisia elementtejä. Levyn kappaleista herätti kaksimielisten sanojensa vuoksi huomiota erityisesti Miinan laulu, toinen vuosien saatossa suosituksi muodostunut kappale on jo edellisenä syksynä singlenä julkaistu Marilaulu. Inkeriläislähtöisestä kansanlaulusta Kiiriminna tekivät myöhemmin oman versionsa Laika and the Cosmonauts sekä Tommi Lindell.Värttinä: Kiiriminna Yle Elävä arkisto, 14.1.2008. Viitattu 5.9.2014. Albumi julkaistiin vinyylilevynä, CD-levynä ja C-kasettina Spirit-levymerkillä. Vuonna 1994 levy julkaistiin CD-levynä ja C-kasettina Yhdysvalloissa Green Linnet -levymerkillä. Vuonna 2000 albumista julkaistiin uusintapainos Yhdysvalloissa. Vuonna 2012 levy julkaistiin CD- painoksena Suomessa. Levy saavutti kultalevyrajan jo julkaisuvuotenaan ja ylitti vuonna 1998 platinalevyrajan. Levyä on myyty Suomessa yhteensä 55 602 kappaletta ja on täten Värttinän myydyin albumi. Ylitettyään kultalevyrajan mediassa alettiin yleisesti puhumaan "Värttinä-ilmiöstä". Mikään suomalainen kansanmusiikkiyhtye ei aikaisemmin ollut saavuttanut vastaavaa suosiota.Sari Kaasinen Pomus – Populaarimusiikin museo. Viitattu 5.9.2014. Albumin myötä Värttinä esiintyi kesän 1991 aikana muun muassa Oulun Kuusrockissa ja Kaustisen kansanmusiikkijuhlilla sekä kahdesti loppuunmyydyllä Tavastia- klubilla Helsingissä. == Kappaleet == Kaikki kappaleiden sävellykset ja sanoitukset trad, ellei toisin mainita. Kaikki kappaleet sovittanut Värttinä. === A-puoli === # # # # # # === B-puoli === # * # # # # # == Kokoonpano == === Värttinä === * Mari Kaasinen – laulu * Sari Kaasinen – laulu, kantele ja 2-rivinen * Kirsi Kähkönen – laulu * Sirpa Rautakangas – laulu * Minna Rautiainen – laulu === Muut muusikot === * Christer Hackman - lyömäsoittimet * Janne Lappalainen - puhaltimet * Tom Nyman - basso * Riitta Potinoja - haitari * Karl Reiman - huilu * Tommi Viksten - kitara ja mandola === Tuotanto === * Timo Löyvä - äänittäjä (Finnvox-studiot vuonna 1991) * Riku Mattila - tuottaja (Oy Sonet Suomi Ab) * Jani - kannen ulkoasu == Lähteet == == Aiheesta muualla == * Oi dai discogs.com -sivustolla Luokka:Värttinän albumit Luokka:Vuoden 1991 albumit Luokka:Riku Mattilan tuottamat albumit
Luettelo televisiosarjan Helppo elämä jaksoista

Tämä on luettelo televisiosarjan Helppo elämä jaksoista. Helppo elämä on suomalainen MTV3-kanavan esittämä draamasarja. Sarjan ensimmäinen jakso esitettiin 5. tammikuuta 2009 ja sen viimeinen jakso esitettiin 29. toukokuuta 2011. Sarjan kolme tuotantokautta on julkaistu DVD:llä ja Blu-raylla, yhdessä ja erikseen. ==Yleiskatsaus== Kausi Jaksoja Alkuperäinen esityspäivä DVD- ja Blu-ray julkaisupäivä Avausjakso Päätösjakso 1 12 2 12 3 8 ==Jaksot== ===Ensimmäinen tuotantokausi (2009)=== |} ===Toinen tuotantokausi (2010)=== |} ===Kolmas tuotantokausi (2011)=== |} ==Lähteet== ==Aiheesta muualla== * Luettelo Helppo elämä -jaksoista Internet Movie Databasessa (IMDB.com) Luokka:Luettelot televisiosarjojen jaksoista
Nitro Group

Nitro Group Oy on digitaalisen ajan markkinointitoimisto, jonka tehtävänä on yhdistää luovuus, teknologia ja sisältö asiakkaiden liiketoiminnan kehittämiseksi. Digitaalisen markkinoinnin lisäksi Nitrossa toimii filmituotantoyhtiö. Nitro tekee digitaalisen markkinoinnin ratkaisuja rohkeasti, avoimesti ja yhdessä Suomen parhaiden brändien, alueellisesti merkittävien toimijoiden ja mainostoimistojen kanssa. Vuonna 2015 yritys työllisti 46 henkeä, ja sen liikevaihto oli 3,9 miljoonaa euroa. Nitrossa luovaan ajatteluun yhdistyy käyttökokemuksen, teknologian ja markkinan ymmärtäminen. Nitro on innovatiivinen ja näkemyksellinen monikanavaisen markkinoinnin toimisto, joka tarjoaa kokonaiskonsepteja. Nitron vahvuuksia ovat digitaalinen markkinointi, perinteinen markkinointi ja mainonta, filmituotanto, 3D ja strategiakonsultointi. == Helsingissä ja Turussa == Nitrossa on kolmen suunnitteluryhmän lisäksi filmituotantoyhtiö Nitro Film ja digitaalisiin ratkaisuihin keskittyvä Nitro Tech. Yhteensä työntekijöitä on 50. Toimistot sijaitsevat Helsingissä ja Turussa. == Nitro Film == Nitro Film toimii omien projektiensa lisäksi itsenäisenä tuotantoyhtiönä esimerkiksi perinteisten mainostoimistojen hankkeissa. Spottituotannon lisäksi Nitro Film tarjoaa vahvaa animaatio- ja 3D-osaamista. == Historia == Nitro FX perustettiin vuonna 2000. Nitro Group:iin kuuluva Nitro FX:n liiketoiminta siirtyi 2009 TS-Yhtymän omistukseen yhdistyttyään Luovia Oy:hyn. Nitron omistaa TS-Yhtymä. == Lähteet == == Aiheesta muualla == *Yrityksen sivusto Luokka:Suomalaiset viestintäyhtiöt
Anthony Conroy

Anthony Joseph ”Tony” Conroy (19. lokakuuta 1895 – 11. tammikuuta 1978) oli yhdysvaltalainen jääkiekkoilija, joka edusti maataan Antwerpenin olympialaisissa 1920. Yhdysvallat sijoittui turnauksessa hopealle. Hän syntyi ja kuoli Saint Paulissa, Minnesotassa. == Lähteet == * * Anthony Conroy Sports Reference LLC Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1895 syntyneet Luokka:Vuonna 1978 kuolleet
Edward Fitzgerald (jääkiekkoilija)

James Edward "Ed" Fitzgerald (3. elokuuta 1891 – 18. huhtikuuta 1966) oli yhdysvaltalainen jääkiekkoilija, joka pelasi vuoden 1920 kesäolympialaisissa. Hän oli puolustajana Yhdysvaltojen hopeaa voittaneessa joukkueessa. Hän syntyi Northfieldissä. == Lähteet == * Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1891 syntyneet Luokka:Vuonna 1966 kuolleet
Joseph McCormick

Joseph Wallace ”Joe” McCormick (12. elokuuta 1894 – 14. kesäkuuta 1958) oli yhdysvaltalainen jääkiekkoilija. Hänen uransa alkoi ennen ensimmäistä maailmansotaa Pittsburgh Yellow Jacketsissä. McCormick oli kapteeni vuoden 1920 kesäolympialaisissa, jossa Yhdysvallat voitti hopeaa. == Lähteet == * Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1894 syntyneet Luokka:Vuonna 1958 kuolleet
Turid Farbregd

Turid Farbregd (s. 8. maaliskuuta 1941 Gjesdal, Norja) on norjalainen filologi, kirjallisuuden kääntäjä ja sanakirjantekijä. Farbregd opiskeli norjaa, englantia ja suomea Oslon yliopistossa. Hän suoritti ylemmän korkeakoulututkinnon (candidata philologiæ) humanistisissa tieteissä vuonna 1969. Vuonna 1970 Farbregd pyydettiin Helsingin yliopiston norjan kielen lehtoriksi. Hän toimi Helsingin yliopiston norjan kielen lehtorina vuosina 1970–1994. Hän oli Norjan valtionstipendiaatti vuosina 1995–2008. Farbregd alkoi kääntää suomalaista kirjallisuutta norjaksi 1970-luvulla. 1980-luvun alussa hän alkoi työskennellä myös viron kielen parissa. Hän on kääntänyt virolaista kirjallisuutta, kuten Viivi Luikia, Jaan Krossia ja Jaan Kaplinskia, norjankieliselle lukijakunnalle. norsk-estisk.org. Viitattu 3.11.2024 2010-luvulla hän on kääntänyt muun muassa Sofi Oksasen, Katja Ketun, Juha Itkosen, Tommi Kinnusen, Antti Tuomaisen ja Pajtim Statovcin teoksia. Farbregd laati yhdessä Aili Kämäräisen kanssa ensimmäisen suomi–norja–suomi- sanakirjan, joka ilmestyi vuonna 1978. Tämän jälkeen hän on ollut mukana monissa sanakirjan toimitustöissä. Suomen kielen lisäksi hän on laatinut sanakirjoja virosta norjaksi. Turid Farbregd perusti Norja–Viro-seuran (Kulturlaget Norge–Estland) baltologi Terje Mathiassenin kanssa vuonna 1984. Farbregd toimi kylmän sodan aikana kulttuurilähettiläänä ja sillanrakentajana Norjan ja Viron välillä. == Tunnustukset ja palkinnot == * Suomen Valkoisen Ruusun ritarimerkki (1990) * Viron Marianmaan Ristin 3. luokan kunniamerkki (1999) * Norjan kuninkaallisen ansioritarikunnan 1. luokan ritarimerkki (2022) norsk-estisk.org. Viitattu 29.6.2022 * Norjan kääntäjäyhdistyksen (Norsk Oversetterforening) Bastian-palkinto (1989) virolaisen Jaan Kaplinskin runoteoksen Seesama meri meis kõigis käännöksestä. * Opettajien ammattijärjestön (OAJ) hopeamitali (1990) * Kansainvälisen kääntäjäjärjestön (Fédération Internationale des Traducteurs) Karel Čapek -mitali välittämistyöstä pienten kielten välillä (2002).http://elm.estinst.ee/issue/16/turid-farbregds-speech-receiving-karel- capek-medal/ * Norjan kriitikkoseuran (Norsk kritikerlag) vuoden 2013 paras käännöskirja: Katja Ketun Jordmora (Kätilö). * Suomen opetus- ja kulttuuriministeriön valtion ulkomainen kääntäjäpalkinto (2016) * Norjan kaunokirjallisen kääntäjäsäätiön (Det skjønnlitterære oversetterfond) palkinto (2017) * Viron kulttuuriministeriön Vuoden kulttuurinystävä 2017 -tunnustus lahjoituksesta Kulttuurirahastolle. * Letterstedtska Föreningen -yhdistyksen pohjoismainen kääntäjäpalkinto (2018) == Lähteet == *CV *Kirjallisuuden vientikeskuksen FILIn kääntäjäesittely *Estonian Literature Centre: Turid Farbregd == Aiheesta muualla == * Viron yleisradioyhtiön haastattelu 24. toukokuuta 1996., audio 26.35. Eesti Rahvusringhääling. === Viitteet === Luokka:Filologit Luokka:Kielenkääntäjät Luokka:Norjalaiset tieteilijät Luokka:Helsingin yliopiston lehtorit ja opettajat Luokka:Vuonna 1941 syntyneet Luokka:Elävät henkilöt
Saarikalle

Saarikalle on suomalainen sukunimi. Tunnettuja nimenkantajia: *Anne Saarikalle, tietokirjailija *Veli Saarikalle (1954–2013), saarnaaja.
Skeppsholmenin kirkko

Skeppsholmenin kirkko () on entinen kirkkorakennus Tukholman keskustassa sijaitsevalla Skeppsholmenin saarella. Fredrik Blomin suunnittelema empiretyylinen pienehkö kupolikattoinen kirkko on rakennettu vuosina 1824–1842.Fredric Bedoire: Stockholms byggnader: Arkitektur och stadsbild, s. 90. Norstedts, Tukholma 2012. Se rakennettiin Ruotsin laivaston varuskuntakirkoksi, ja se korvasi aiemman, nykyisen Blasieholmenin kärjessä sijainneelle Kyrkholmenin saarelle vuonna 1630 rakennetun kirkon, joka oli tuhoutunut tulipalossa 1822. Laivaston toiminnot siirrettiin pois saarelta vuonna 1969.Skepps- och Kastellholmarna: Skeppsholmskyrkan Stockholms sjögård. Viitattu 1.10.2014. Skeppsholmenin kirkko poistettiin kirkollisesta käytöstä (desakralisoitiin) 2002.Statens fastighetsverk: Skeppsholmskyrkan Viitattu 22.10.2014. Rakennus on nykyään suojeltu historiallisena muistomerkkinä. Rakennus on toiminut vuodesta 2009 alkaen kansainvälisenä kulttuuri- ja kuorokeskuksena, jossa on konsertteja ja muuta kulttuuriaiheista ohjelmaa. Se tunnetaan nykyään nimellä Eric Ericsonhall. Nimivalinnalla kunnioitetaan ruotsalaisen kuoropedagogin ja -johtajan Eric Ericsonin muistoa. Vuonna 2009 tilassa tehtiin kunnostustoimia, kirkonpenkit poistettiin ja salin akustiikkaa parannettiin muun muassa kupoliin asennetulla äänenheijastimella. Tilan akustiikkaa voidaan säädellä jotta se soveltuu erityyppisiin tilaisuuksiin. Vuonna 2015 saliin, kirkkotilan entiseen kuoriin, on saatu teksttiilitaideteos Havets sång, 7 metriä korkea ja 4,5 metriä leveä teos. Se on taiteilijoiden Anita Graffmanin ja Marina Aittalatin valmistama. ==Lähteet== ==Aiheesta muualla== Luokka:Tukholman kirkot Luokka:Kirkot Tukholman hiippakunnassa Luokka:Ruotsin konserttitalot Luokka:Tukholman rakennukset ja rakennelmat Luokka:Ruotsin suojellut rakennukset
Karl Kruuda

Karl Kruuda (s. 31. joulukuuta 1992http://www.ewrc- results.com/profile.php?p=9118 EWRC. Viitattu 6.9.2014. ) on virolainen ralliautoilija. Kruuda sai ensimmäisen MM-pisteensä sijoittumalla kymmenenneksi vuoden 2014 Neste Oil Rallissa. Ensimmäisen MM-sarjan osakilpailunsa hän ajoi kaudella 2010 Jordanian rallissa. Kyseisellä kaudella hän myös sijoittui JWRC-sarjan loppupisteissä neljänneksi. Kruudan kartanlukijana toimi Martin Järveoja vuoteen 2016. Kruudan manageri on entisen maailmanmestari Ari Vatasen poika Kim Vatanen, joka toimii myös muun muassa Sébastien Ogierin managerina.Karl Kruuda sopimukseen V&V; Sport Managementin kanssa Rallisport. Viitattu 6.9.2014. ==Lähteet== Luokka:Virolaiset ralliautoilijat Luokka:Rallin Suomen-mestarit Luokka:Vuonna 1992 syntyneet Luokka:Elävät henkilöt
Antti Salminen

Antti Eemeli Salminen (s. 19. syyskuuta 1983 Tampere) on suomalainen filosofi, runoilija, tietokirjailija ja kirjallisuudentutkija. Hän on toiminut Niin & näin -lehden toisena päätoimittajana vuodesta 2010. Salminen on myös osa- aikainen vieraileva professori Taideyliopiston kirjoittamisen maisteriohjelmassa. ==Elämä ja ura== Keväällä 2001 Salminen voitti HumArt- kustannuksen runokilpailun, jonka myötä häneltä julkaistiin runokokoelma Jälkikuvia tomussa. Salminen kävi vielä tuolloin Tampereen klassillista lukiota, josta hän valmistui ylioppilaaksi keväällä 2003. Hän aloitti yleisen kirjallisuustieteen opinnot Tampereen yliopistossa jo abiturienttina syksyllä 2002 ja valmistui maisteriksi keväällä 2006. Tohtoriksi Salminen väitteli syksyllä 2010 Paul Celanin poetiikasta.() Salminen on Tampereen yliopiston yleisen kirjallisuustieteen dosentti, erikoisalanaan kirjallisuudenfilosofia. Hän suoritti siviilipalveluksensa Tampereen yliopiston julkaisemassa Aikalainen-lehdessä vuonna 2005 ja on toiminut lehden toimittajana ja päätoimittajana. Salminen on ottanut kantaa yliopistomaailman muutoksiin ja julkaisi vuonna 2010 Juha Suorannan ja Tere Vadénin kanssa aihetta käsittelevän teoksen Tuleva yliopisto. Vuonna 2013 Salminen ja Tere Vadén julkaisivat pohdiskelevan teoksen Energia ja kokemus. Vuonna 2013 ilmestyi Salmisen toinen runokokoelma Nollankuori ja vuonna 2014 esikoisromaani Lomonosovin moottori, joka sai Kalevi Jäntin palkinnon sekä Tähtivaeltaja- palkinnon. == Teoksia == * * Äänikirja * * * * *Salminen, Antti & Vadén, Tere: Elo ja anergia. Tampere, niin & näin, 2018. ISBN: 978-952-7189-30-6. *Mir. Helsinki: Poesia, 2019. ISBN 978-952-305-111-9. * * Salminen, Antti & Vadén, Tere: Merkitys ja ala-aine. Tampere. niin & näin, 2024. ISBN 978-952-7478-17-2. == Lähteet == == Aiheesta muualla == * Antti Salminen Prosak-proosaklubilla, Kirjastokaista-video * Ant­ti Sal­mi­nen: Kir­jal­li­suus on pul­lo­pos­tia, joka saa­puu sekä men­nei­syy­des­tä että tu­le­vai­suu­des­ta Taideyliopisto. 8.11.2019. * Tapio Salomaa: Kirja mahdottomasta. Kiiltomato.net 3.4.2015. Luokka:Suomalaiset runoilijat Luokka:Kalevi Jäntin palkinnon saajat Luokka:Vuonna 1983 syntyneet Luokka:Elävät henkilöt
Mohammed bin Sulayem

Mohammed bin Sulayem (, Muḥammad ibn Sulayim; s. 12. marraskuuta 1961 Dubai, Yhdistyneet arabiemiirikunnathttp://www.ewrc-results.com/profile.php?p=6691 EWRC. Viitattu 6.9.2014.) on arabiemiirikuntalainen entinen ralliautoilija ja nykyinen Kansainvälisen autoliitto FIA:n puheenjohtaja. Hänet valittiin puheenjohtajaksi 17. joulukuuta 2021 järjestetyssä äänestyksessä, jossa hän sai 61,2 % äänistä. Ennen puheenjohtajuuttaan hän oli toiminut vuodesta 2008 lähtien FIA:n varapuheenjohtajana. Sulayem on rallin Lähi-idän mestaruussarjan 14-kertainen mestari ja alueen kaikkien aikojen menestyksekkäin kilpa- autoilija. MM-sarjassa hänen parhaat saavutuksensa ovat kaksi kuudetta sijaa. ==Muuta== Huhtikuussa 2009 Sulayem romutti Renault'n F1-auton näytösajossa Dubaissa menetettyään auton hallinnan kiihdytyksessä lähtösuoralla. Hän itse kuitenkin selvisi rajusta törmäyksestä vammoitta.FIA:n varapuheenjohtaja romutti formulan! Iltalehti. Viitattu 6.9.2014. ==Lähteet== Luokka:Arabiemiraattilaiset ralliautoilijat Luokka:Urheiluvaikuttajat Luokka:Fédération Internationale de l'Automobilen puheenjohtajat Luokka:Vuonna 1961 syntyneet Luokka:Elävät henkilöt
Mari Kaasinen

Mari Hannele Kaasinen-Paaso (s. 6. joulukuuta 1971 Rääkkylä) on suomalainen laulaja, lauluntekijä ja muusikko, jonka pääsoitin on kantele. Hänet tunnetaan yhdessä sisarensa Sari Kaasisen kanssa yhtenä Värttinä-yhtyeen perustajista. Täyttäessään 50 vuonna 2021 Mari Kaasinen oli laulanut yhtyeen eturivissä 38 vuotta ja oli sen ainoa alkuperäisjäsen. Kaasinen valmistui ylioppilaaksi Joensuun lyseon lukiosta 1990 ja aloitti samana vuonna opiskelun Sibelius- Akatemiassa. Hän oli tuolloin jo puoliammattilainen, sillä hän oli laulanut Värttinässä vuodesta 1983, ja esiintynyt kiireisimpänä vuotenaan yli sadassa tilaisuudessa. Hän on opiskellut klassista laulua, harmonikan- ja viulunsoittoa sekä kansanmusiikkia Sibelius-Akatemiassa,Sekaisin musiikista- musiikkikurssi Etelä-Suomen Sanomat. Viitattu 6.9.2014. josta Kaasinen on valmistunut musiikin maisteriksi. Muita hänen yhtyeitään ovat olleet muun muassa sveitsiläisen pianistin ja säveltäjän Simon Hon johtama Ho Orchestra sekä Sirmakka.Current members Värttinä Fan Club. Viitattu 6.9.2014. Hausjärven Oitissa 2006–2019 asunut Kaasinen muutti sieltä Helsinkiin. Vuonna 2021 hän oli urallaan laulanut kaikilla kolmellatoista Värttinän levyllä ja tehnyt yhtyeelle yhteensä 30 sävellystä ja sanoitusta. Värttinä oli siihen mennessä esiintynyt yli 50 maassa ja suurin osa konserteista oli siihen aikaan muualla kuin Suomessa. Keikkailun ohessa Kaasinen on opettanut lapsia vuodesta 1987 lähtien kaiken kaikkiaan yli kymmenessä koulussa ja pitänyt omaa musiikkikoulua Hausjärvellä. Kokeneena esiintyjänä ja tunnettuna muusikkona Kaasinen ei ole kuitenkaan koskaan halunnut sooloartistiksi, vaikka sitä on ehdotettu monta kertaa. Hän pitää itseään ryhmätyöskentelijänä, eikä ole pyrkinyt Värttinänkään johtajaksi edes silloin, kun Sari Kaasinen erosi yhtyeestä 1996. Mari Kaasinen katsoo Värttinän pitkäikäisyyden johtuvan vastuun tasaisesta jakautumisesta ja muusikkojen vaihtuvuudesta, sillä yhtyeessä on ollut vuoteen 2021 mennessä viitisenkymmentä soittajaa jättämässä jälkensä sen sointiin. == Lähteet == Luokka:Suomalaiset kansanmuusikot Luokka:Suomalaiset laulajat Luokka:Suomalaiset sanoittajat Luokka:Suomalaiset laulaja-lauluntekijät Luokka:Värttinä Luokka:Vuonna 1971 syntyneet Luokka:Elävät henkilöt
Seleniko

Seleniko on suomalaisen kansanmusiikkiyhtyeen Värttinän neljäs albumi. Se julkaistiin vuonna 1992. Albumin tuotti taiteilijanimeä Hijaz Mustapha käyttänyt Ben Mandelson, joka on tullut tunnetuksi brittiläisestä maailmanmusiikkiyhtyeestä 3 Mustaphas 3. == Kappaleet == ;A-puoli # # # # # # # ;B-puoli # * # # # # # # == Kokoonpano == * Mari Kaasinen – laulu * Sari Kaasinen – laulu * Kirsi Kähkönen – laulu * Sirpa Reiman – laulu * Reijo Heiskanen – kitara, busuki, lyömäsoittimet * Tom Nyman – basso, kosketinsoittimet, domra * Janne Lappalainen – busuki, saksofoni, puhaltimet * Riitta Potinoja – harmonikka, kosketinsoittimet * Kari Reiman – huilu, kantele, banjo === Vierailijat === * Janne Haavisto – lyömäsoittimet * Tom Nekljudow – lyömäsoittimet * Anu Laakkonen – trumpetti == Lähteet == == Aiheesta muualla == * Seleniko discogs.com -sivustolla Luokka:Värttinän albumit Luokka:Vuoden 1992 albumit
Aitara

Aitara on vuonna 1994 ilmestynyt kansanmusiikkiyhtye Värttinän viides albumi. Sen julkaisi pieni suomalainen Mipu Music -levy-yhtiö ja albumin tuotti Janne Haavisto. Aikaisemmat Värttinän levyt olivat koostuneet suurimmaksi osaksi kansansävelmistä, mutta Aitara sisälsi pääosin yhtyeen omia sävellyksiä ja sanoituksia."Ommoo hommoo, korkeelta ja kovvoo" – Värttinä Oi Daista Aitaraan Etno.net. Viitattu 6.9.2014. Sitä pidetään myös Värttinän 1990-luvun kokoonpanon parhaana albumina. Vuonna 2021 Jethro Tull -yhtyeen Ian Anderson valitsi Aitaran Classic Rock -lehden juttusarjassa yhdeksi kymmenestä levystä, jotka ovat muuttaneet hänen elämäänsä. == Kappaleet == # # # # # # # # # # # # == Kokoonpano == * Mari Kaasinen – laulu * Sari Kaasinen – laulu * Kirsi Kähkönen – laulu * Sirpa Reiman – laulu * Antto Varilo – kitara * Janne Lappalainen – busuki * Pekka Lehti – basso, urut * Riitta Potinoja – harmonikka, urut * Kari Reiman – viulu, kantele === Vierailijat === * Anssi Nykänen – rummut == Lähteet == == Aiheesta muualla == * Aitara discogs.com -sivustolla Luokka:Värttinän albumit Luokka:Vuoden 1994 albumit Luokka:Janne Haaviston tuottamat albumit
Aven Armand

Aven Armand on kalkkikivikarstiluola Ranskassa, Cévennesin kansallispuistossa. Korkeudeltaan se on 45 metriä, leveydeltään 60 metriä ja pituudeltaan 110 metriä pitkä. Luola on melko lähellä maanpintaa. Luolassa on paljon tippukivipylväitä. Yksi stalagmiiteistä, eli lattiasta ylöspäin kasvavista tippukivistä on maailman korkeimpia. Se löydettiin vuonna 1897, ja oli 1980-luvulla noin 29 metriä korkea. Niiden yläosa on alaosaa leveämpi ja näin ne muistuttavat muodoltaan palmua. Niistä muodostuu erikoinen kokoelma. == Lähteet == == Aiheesta muualla == Luokka:Ranskan luolat Luokka:Lozère
Nanna Häll

Nanna Häll (s. 12. helmikuuta 1894 Tornio - 24. huhtikuuta 1977 Espoo) oli sairaanhoitaja, joka toimi Mannerheimin lastensuojeluliiton huoltohoitajana, Lastenlinnan johtajattarena ja Lastenklinikan ylihoitajana. Hän toimi myös aktiivisesti Suomen Sairaanhoitajatarliitossa sen perustamisesta 1925 lähtien. Sivut 197-198. Hällin vanhemmat olivat kaupunginkasööri Henrik Häll ja Rosa Aurora Liljeqvist. Hän oli 15-lapsisen perheen kolmanneksi nuorin. Häll valmistui sairaanhoitajaksi Helsingin yleisen sairaalan kurssilta 1919 ja täydensi sitten tietojaan Mannerheimin lastensuojeluliiton huoltosisar- (1921), kouluhoitaja- (1923) ja terveyssisarkursseilla (1930), samoin kuin tekemällä opintomatkoja Eurooppaan. Mannerheimin lastensuojeluliiton huoltohoitajana Lastensairaalan poliklinikalla Häll työskenteli vuodesta 1921 tohtori Sven Donnerin kanssa. Hän toimi myös lastenhuoltomuseon eli kiertävän lastenhuoltonäyttelyn johtajattarena, joka perustettiin Arvo Ylpön Saksasta saamien vaikutteiden pohjalta. Museomatkojen ohella Häll ohjasi äitejä ja myöhemmin Lastenlinnan opiskelijoita lastenhuoltotyössä. Lastenlinnassa hän toimi 1922-1926, kaksi viimeistä vuotta sen johtajattarena. Tämän jälkeen hän työskenteli Lastensairaalassa. Vuodesta 1946 alkaen Häll työskenteli Lastenklinikalla, jonka suunnitteluun, rakentamiseen ja käyttöön ottoon hän osallistui tiiviisti. Hän muun muassa suunnitteli yksityiskohtaisesti potilashuoneet varusteineen. Ylihoitajan tehtävässään hän oli Arvo Ylpön läheinen työtoveri, joka pyrki edistämään hoitotyön ohella sairaalassa annettavaa opetusta. Hänen vaikutuksestaan Lastenklinikalle perustettiin muun muassa erityinen opetushoitajan tehtävä. Eläkkeelle Lastenklinikalta Häll jäi 1956. Lestadiolaisen perhetaustan omaavan Hällin omaksuma ja noudattama elämänkatsomus oli teosofia. == Lähteet == Luokka:Suomalaiset sairaanhoitajat Luokka:Vuonna 1894 syntyneet Luokka:Vuonna 1977 kuolleet
Edward Fitzgerald

Edward Fitzgerald -nimisiä henkilöitä ovat olleet: * Edward Fitzgerald (1763–1798), irlantilainen lordi ja vallankumouksellinen * Edward Fitzgerald (1809–1883), brittiläinen runoilija * Edward Fitzgerald (1891–1966), yhdysvaltalainen jääkiekkoilija * Edward Aloysius Fitzgerald (1893–1972), yhdysvaltalainen roomalaiskatolinen piispa
Chromebook

Chromebook on kannettava tietokone tai taulutietokone, joka käyttää Googlen Chrome OS -käyttöjärjestelmää. Laitteet on suunniteltu käytettäväksi ensisijaisesti samalla yhteydessä Internetiin, joten useimmat sovellukset ja tiedot ovat Googlen pilvipalvelussa. Chromebook on esimerkki ”ohuesta kannettavasta”. Uusimmat (ja tietyt vanhemmatkin) Chromebookit mahdollistavat Google Play -sisältöpalvelun sovellusten lataamisen ja käyttämisen. Chromebook-kannettavat ovat olleet suosittuja kouluissa 12. luokalle saakka ja niitä on otettu myös yrityskäyttöön niiden helpon hallittavuuden ansiosta. Chromebookissa ei ole yhtä vaikuttavaa suorituskykyä kuin pelikäyttöön tarkoitetuissa kannettavissa tai kannettavissa työasemissa vaan ne ovat suunnattu käyttöön, jossa usein riittää verkkoselaimen käyttö tai Chrome OS:n laajennuksien asentaminen perinteisten ohjelma-asennuksien sijaan. Jokainen Chromebook on oikeutettu käyttämään 15 gigatavun pilvitallennustilaa ilmaiseksihttps://www.google.com/chromebook/perks/https://one.google.com/about/plans. == Historia == === Ensimmäiset Chromebookit === Chromebook julkistettiin Google I/O -konferenssissa toukokuussa 2011 ja sen toimitukset alkoivat 15. kesäkuuta 2011. Ensimmäiset Chromebookit myi Samsung ja Acer. Lisäksi työpöytäversio, Chromebox otettiin käyttöön toukokuussa 2012. === Exynosin 5 dual core -prosessorilliset Chromebookit === Joulukuussa 2013 Samsung lanseerasi Chromebookin erityisesti Intian markkinoille, jossa käytetään Exynosin 5 dual core -prosessoria. === HP:n ensimmäinen malli === Ensimmäinen HP:n valmistama Chromebook-malli oli helmikuussa 2013 julkaistu Pavilion Chromebook "Butterfly" -kannettava tietokone. === Toshiba:n ensimmäinen malli === Ensimmäinen Toshiba:n valmistama Chromebook-malli oli helmikuussa 2014 julkaistu CB30 "Leon" -kannettava tietokone. === Uusimmat mallit === ==== Ensimmäinen taulutietokonemalli ==== Heinäkuussa 2018 Acer julkaisi Chromebook Tab 10 "Scarlet":in. == Chromebookien valmistajia == === Nykyisiä === * Acer * Lenovo * HP * Dell * Samsung * Asus === Entisiä === * Hewlett-Packard == Lähteet == * https://www.google.fi/intl/fi_fi/chromebook/apps/ === Viitteet === == Aiheesta muualla == * Luettelo laitteista ja tukitietoja Luokka:Kannettavat tietokoneet Luokka:Google
System Shock

System Shock on Looking Glass Studiosin kehittämä vuonna julkaistu ensimmäisestä persoonasta kuvattu toimintaroolipeli.http://www.ign.com/companies/looking-glass Looking Glass Studios julkaisi pelille jatko-osan System Shock 2 vuonna 1999. == Tarina == Pelin tarina kertoo kontrolloimattomasta avaruusaseman tekoälystä vuonna 2072. == Kehitys == Peli suunniteltiin tieteisfiktioon perustuvana seuraajana Ultima Underworldille, josta johtuen peliin tuli samoja roolipelien sääntöjä ja käytäntöjä. Peli kehitettiin juuri ennen 3D-grafiikan ja ensimmäisen persoonan pelien suosion kasvua. == Vaikutus == Peliä on sanottu yhdeksi aikansa vaikuttavimmista peleistä. Peli yhdisti ensimmäisen persoonan ammuntapeliä roolipelimekaniikkaan. == Uusintaversio == Nightdive Studiosin System Shock: Enhanced Edition julkaistiin syyskuussa 2015, jonka jälkeen kerrottiin, että studio kehittää pelistä täysin uuden version. Uusintaversio System Shock on julkaistu toukokuussa 2023. ==Lähteet== == Aiheesta muualla == * Luokka:Vuoden 1994 videopelit Luokka:2070-luvulle sijoittuvat videopelit Luokka:Ensimmäisen persoonan ammuntapelit Luokka:Toimintaroolipelit Luokka:Science fiction -videopelit Luokka:Windows-pelit Luokka:MS-DOS-pelit Luokka:Mac OS -pelit‎ Luokka:NEC PC-9801 -pelit‎ Luokka:Yhdysvalloissa kehitetyt videopelit
Pelikirja

Pelikirja on interaktiivisen fiktion muoto, joka julkaistaan kirjan muodossa. Lukiessaan kirjaa pelaaja tekee tarinan edetessä valintoja, jotka johtavat erilaisiin tarinan loppuihin. Tarinan haarautuvat osat merkitään pelikirjoissa useimmiten juoksevalla numeroinnilla. Pelikirjoja kutsutaan myös nimillä seikkailukirja, taistelupeli, tarinapeli tai sooloroolipelikirja. Esimerkkejä pelikirjoista ovat kirjasarjat Fighting Fantasy, jota on julkaistu Suomessa nimellä Taistelupeli, ja Choose Your Own Adventure. == Lähteet == Luokka:Interaktiivinen fiktio
Ingrida Jonkutė

Ingrida Jonkutė (s. 31. heinäkuuta 1969 Šiauliai, Liettuan SNT, Neuvostoliitto) on liettualainen akiiviuransa lopettanut koripalloilija. Jonkutė pelasi pitkällä pelaajaurallaan useissa eurooppalaissarjoissa. Suomessa hän edusti 1990–1991 Tampereen Pyrintöä ja kausilla 1991–1992 sekä 1996–1997 Tapiolan Honkaa. Jälkimmäisellä Hongan-kaudella joukkue saavutti SM- hopeaa. Jonkutė voitti Pyrinnössä SM-sarjan korikuningattaruuden, ja kauden 1996–1997 päätteeksi hänet valittiin naisten SM-sarjan vuoden ulkomaalaisvahvistukseksi.http://www.basket.fi/asiakaspalvelu/koriksen_abc/historia/naisten_pelikausien_parhaat/ baskethotel.com Jonkutė pelasi kuudenneksi sijoittuneessa Liettuan maajoukkueessa vuoden 1999 EM- kilpailuissa.http://archive.fiba.com/pages/eng/fa/player/p/pid/2084/sid/2296/tid/2135/tid2//_/1999_European_Championship_for_Women/index.html == Saavutuksia == === Henkilökohtaiset saavutukset === * Naisten SM-sarjan vuoden ulkomaalaisvahvistus 1997 * Naisten SM-sarjan korikuningatar 1991 === Joukkuesaavutukset === * SM-hopea 1997 * EM-kilpailujen kuudes sija 1999 == Lähteet == * Ingrida Jonkute baskethotel.com === Viitteet === Luokka:Neuvostoliittolaiset koripalloilijat Luokka:Liettualaiset koripalloilijat Luokka:Vuonna 1969 syntyneet Luokka:Elävät henkilöt
Jaroslav Melichárek

Jaroslav Melichárek (s. 22. joulukuuta 1977) on slovakialainen rallikuljettaja, joka ajaa rallin MM-sarjassa Slovakia World Rally Teamin Ford Fiestalla. Melichárek ajoi ensimmäisen WRC-osakilpailunsa vuonna 2011 Saksan rallissa ollen 42. Hänen toistaiseksi ainoat MM-pisteet ovat tulleet kauden 2014 avauskisasta Monte Carlosta, jolloin hän oli kahdeksas ja saavutti neljä MM-pistettä. Melichárekin kartanlukija on Erik Melichárek. Kaudella 2014 hän on osallistunut kolmeen WRC-kilpailuun. == Rallin MM-sarjan tulokset == (Tulosselitteet) Kausi Talli Auto 1 2 3 4 5 6 7 8 9 10 11 12 13 14 Pisteet Sijoitus 2011 Jaroslav Melichárek Mitsubishi Lancer Evo IX SWE MEX POR JOR ITA ARG GRE FIN GER 42 AUS FRA ESP GBR 0 NC 2012 Jaroslav Melichárek Peugeot 207 S2000 MON 21 SWE MEX POR ARG GRE NZL FIN 0 NC 2012 Jaroslav Melichárek Škoda Fabia S2000 GER 17 GBR FRA ITA 0 NC 2012 Jaroslav Melichárek Mitsubishi Lancer Evo IX ESP 26 0 NC 2013 Jaroslav Melichárek Subaru Impreza STi R4 MON SWE MEX POR ARG GRE ITA FIN GER AUS FRA ESP 36 GBR 0 NC 2014 Slovakia World Rally Team Ford Fiesta RS WRC MON 8 SWE MEX POR ARG ITA 19 POL FIN GER 14 AUS FRA ESP GBR 4 21. 2015 Slovakia World Rally Team Ford Fiesta RS WRC MON SWE MEX ARG POR ITA POL FIN GER Kesk. AUS FRA ESP GBR 0 NC 2016 Slovakia World Rally Team Ford Fiesta RS WRC MON SWE MEX ARG POR Kesk. ITA POL FIN GER CHN FRA ESP GBR AUS 0 NC == Lähteet == * http://www.ewrc-results.com/profile.php?p=4491 == Aiheesta muualla == Luokka:Slovakialaiset ralliautoilijat Luokka:Vuonna 1977 syntyneet Luokka:Elävät henkilöt
Pieter-Jan Hannes

Pieter-Jan Hannes (s. 30. lokakuuta 1992 Mortsel) on belgialainen keskimatkojen juoksija ja maastojuoksija. Hän kilpailee pääosin 1 500 metrillä, jossa hänen ennätyksensä on vuonna 2014 Heusden-Zolderissa juostu 3.34,49. Hannes on kolminkertainen Belgian mestari maastojuoksussa. 1 500 metrillä hän voitti kultaa vuoden 2013 alle 23-vuotiaiden EM-kisoissa Tampereella. Hannes on 186 senttimetriä pitkä, painaa 72 kilogrammaa ja edustaa OLSEa. == Lähteet == * * http://www.european- athletics.org/athletes/group=h/athlete=151232-hannes-pieter-jan/index.html Luokka:Belgialaiset keskimatkojen juoksijat Luokka:Belgialaiset maastojuoksijat Luokka:Vuonna 1992 syntyneet Luokka:Elävät henkilöt
Defender (videopeli)

Defender on Williams Electronicsin kehittämä ja julkaisema shoot 'em up -peli, joka on julkaistu vuonna kolikkopelinä. Peli on lajityypiltään kaksiulotteinen scrolling-ammunta. Defenderissä pelaaja ampuu avaruusmuukalaisia ja pyrkii samalla suojelemaan planeetan pinnalla olevia ihmisiä. Pelin pääkehittäjä Eugene Jarvis kertoo saaneensa vaikutteita peliin muun muassa kuuluisista peleistä Space Invaders ja Asteroids. Eugene Jarvis kehitti Defenderille myös jatko-osan, Stargaten, joka julkaistiin vuonna 1981.<ref name="Time.com /> Pelistä on myös julkaistu useita käännöksiä eri alustoille. == Lähteet == == Aiheesta muualla == * * * * Pelikuvaa Defenderistä Luokka:Williams Electronicsin kolikkopelit Luokka:Vuoden 1981 videopelit Luokka:Apple II -pelit Luokka:Atari 2600 -pelit Luokka:Atari 5200 -pelit Luokka:Commodore 64 -pelit Luokka:TI-99/4A -pelit Luokka:Commodore VIC-20 -pelit
Lajos Kiss

Lajos Kiss (22. toukokuuta 1934 Miskolc – 31. elokuuta 2014) oli unkarilainen ratameloja ja olympiamitalisti. Kiss voitti kajakkiyksiköiden 1 000 metrin matkalla olympiapronssia Melbournessa 1956. MM-kilpailuissa hän saavutti hopeaa 4×500 metrin kajakkiyksikköviestissä Prahassa 1958.Olympics at Sports- Reference Kiss kuoli 31. elokuuta 2014, 80-vuotiaana. Hän oli sairastanut vakavasti vuodesta 2006, ja häneltä oli amputoitu kolme varvasta.http://www.nemzetisport.hu/kajak_kenu/gyasz-elhunyt-kiss-lajos- olimpiai-bronzermes-kajakos-2360989 == Lähteet == * Lajos Kiss Bio, Stats and Results Olympics at Sports-Reference.com === Viitteet === Luokka:Unkarilaiset melojat Luokka:Unkarilaiset olympiamitalistit Luokka:Vuonna 1934 syntyneet Luokka:Vuonna 2014 kuolleet
Krimmlin putoukset

Krimmlin putoukset ovat Itävallan puoleisten Alppien suurimmat vesiputoukset. Ne sijaitsevat Hohe Tauernin kansallispuiston läntisimmässä osassa, kapeassa laaksossa. Putouksia on kolme ja ne ovat kaikki enemmän kuin 100 m pitkiä. Putouksilta alkaen virtaa Salzachjoki. Putousten yläosaan pääsee polkua pitkin. == Lähteet == == Aiheesta muualla == Luokka:Salzburg (osavaltio) Luokka:Alpit Luokka:Vesiputoukset
Fallen London

Fallen London on Failbetter Gamesin kehittämä ilmainen selaimessa toimiva tekstipohjainen seikkailupeli. Peli sijoittuu vaihtoehtoiseen steampunk- vaikutteiseen viktoriaaniseen Lontooseen, jossa salaperäinen Echo Bazaar on kaapannut kaupungin maan alle. Peli julkaistiin alun perin nimellä Echo Bazaar vuonna 2009. == Lähteet == == Aiheesta muualla == * Interaktiivinen fiktio * Fallen London * Failbetter Games Luokka:Seikkailupelit Luokka:Selainpelit Luokka:Vuoden 2009 videopelit Luokka:Steampunk-pelit Luokka:Britanniassa kehitetyt videopelit
Gorgui Dieng

Gorgui Sy Dieng (s. 18. tammikuuta 1990 Kébémerin departementti) on senegalilainen koripalloilija, joka on pelannut NBA:ssa vuodesta 2013 lähtien. Sentterinä pelaavan Diengin varasi vuoden 2013 varaustilaisuudessa 21. vuorolla Utah Jazz. Hän siirtyi Minnesota Timberwolvesiin, jossa on pelannut syksystä 2013 lähtien.Basketball-Reference.com Vuonna 2013 Dieng voitti Louisvillen yliopiston joukkueessa NCAA:n I-divisioonan mestaruuden.http://scores.espn.go.com/ncb/recap?gameId=330980097 Dieng on kuuden kauden aikana pelannut NBA:ssa 452 runkosarjaottelua ja viisi pudotuspeliä. Kaudella 2016–2017 hän pelasi kaikki 82 ottelua aloituskokoonpanossa, keskimäärin 32,4 minuuttia ottelua kohden. Kaudella 2015–2016 hän heitti 10,1 pistettä ottelua kohden ja kaudella 2014–2015 hän otti 8,3 levypalloa ottelua kohden. Dieng pelasi Senegalin maajoukkueessa vuoden 2014 MM-kilpailuissa. == Lähteet == * NBA & ABA Statistics Basketball- Reference.com * Gorgui Dieng Stats College Basketball at Sports-Reference.com * Gorgui Dieng nba.com === Viitteet === Luokka:Senegalilaiset koripalloilijat Luokka:Vuonna 1990 syntyneet Luokka:Elävät henkilöt
Tukholman city

thumb|300px|Ilmakuva Tukholman cityn alueesta. Oikealla muun muassa Klaaran kirkko ja Sergels torg, vasemmalla Hötorget. Tukholman city on epävirallinen nimitys, jota käytetään Norrmalmille sijoittuvasta Tukholman ydinkeskusta- alueesta. Erään määritelmän mukaan city käsittäisi Kungsgatanin eteläpuoliset alueet. Alueen merkittäviä aukioita ovat Brunkebergstorg ja Sergels torg.Fredric Bedoire: Stockholms byggnader: Arkitektur och stadsbild, s. 13, 15, 97–98. Norstedts, Tukholma 2012. Nimitys city on saanut innoituksena Lontoon Citystä. Alue rakennettiin alun perin 1600- ja 1700-luvuilla, ja se alkoi muodostua Tukholman keskustaksi 1800-luvun puolivälistä alkaen. Toisen maailmansodan jälkeisinä vuosikymeninä cityn aluetta saneerattiin purkamalla suuri osa vanhasta rakennuskannasta uudisrakennusten tieltä. Tässä yhteydessä rakennettiin muun muassa niin sanottu Hötorgcityn alue. Arvostelu purkamista kohtaan lisääntyi 1970-luvun alussa, joten yksi vanha kortteli säästettiin Gamla Brogatanin luona Hötorgetin keskuksen länsipuolella. ==Katso myös== *Tukholman keskusta ==Lähteet== Luokka:Tukholman maantiede
Tiedekulma

Tiedekulma on Helsingin yliopiston tapahtumatila, jossa yliopistossa tehtävää tutkimusta ja koulutusta tuodaan laajan yleisön saataville. Tilassa järjestetään erilaisia tieteeseen liittyviä tapahtumia ja ajankohtaisia aiheita käsitteleviä tilaisuuksia, jotka ovat valtaosin suurelle yleisölle avoimia ja maksuttomia. Ensimmäinen Tiedekulma avattiin vuonna 2012 yliopiston hallintorakennukseen osoitteeseen Aleksanterinkatu 7]. Vuonna 2013 se siirtyi hallintorakennuksen remontin vuoksi Porthanian sisääntulokerrokseen]. Vuonna 2017 täysin uudistunut Tiedekulma avattiin mittavan remontin läpikäyneeseen entiseen hallintorakennukseen osoitteeseen Yliopistonkatu 4. Uudistuneen Tiedekulman pääsuunnittelijana toimi helsinkiläinen JKMM Arkkitehdit ja pääarkkitehtina Asmo Jaaksi. ==Lähteet== == Aiheesta muualla == *Tiedekulma Helsingin yliopiston sivuilla Luokka:Helsingin yliopisto Luokka:Kluuvi
Harald Smedberg

Harald Smedberg (21. maaliskuuta 1884 Oulu – 5. maaliskuuta 1963 Helsinki)Harald Smedbergin kuolinilmoitus (maksullinen artikkeli) Helsingin Sanomat 7.3.1963, HS Aikakone. Viitattu 7.3.2018. oli suomalainen arkkitehti ja taidemaalari. Smedbergin vanhemmat olivat piiri-insinööri Karl Ferdinand Smedberg (1841–1914) ja Hilda Gustava Flander. Hän pääsi ylioppilaaksi 1903 Helsingin reaalilyseosta ja valmistui diplomiarkkitehdiksi 1907. Smedberg toimi assistenttina Teknillisessä korkeakoulussa 1908–1917 ja hän oli Turussa apulaiskaupunginarkkitehtina 1917–1934 ja kaupunginarkkitehtina 1934–1939. Vuodesta 1940 alkaen Smedberg oli taidemaalarina Helsingissä, hänen erikoisalaansa oli muotokuvamaalaus. Smedberg oli naimisissa 1915–1917 Rauha Siviä Mäkisen (s. 1887) kanssa ja vuodesta 1919 Hilma Immosen kanssa (s. 1883). == Rakennuksia == * 1910 Asuinkerrostalo Koitere, Laivanvarustajankatu 4 – Merikatu 3, Helsinki, Vilho Lekmanin kanssa * 1911 Asuinkerrostalo Tellervo, Tarkk'ampujankatu 11 – Johanneksenrinne 2, Helsinki, Vilho Lekmanin kanssa * 1911 Asuinkerrostalo, Rehbinderintie 5–7, Helsinki, Vilho Lekmanin kanssa * 1912 Asuintalo, Edelfeltintie 14 – Rehbinderintie 23, Helsinki * 1912 Asuintalo, Engelinaukio 13, Helsinki * 1912 Asuintalo Aukio, Engelinaukio 15–17, Helsinki * 1912 Asuinkerrostalo, Ehrensvärdintie 11–13, Helsinki * 1912 Nummen nuorisoseuratalo, Lohja * 1913 Asuintalo, Ehrensvärdintie 4–6, Helsinki, Vilho Lekmanin kanssa * 1913 Asuinkerrostalo Mullo, Korkeavuorenkatu 2b – Jääkärinkatu 2, Helsinki, Vilho Lekmanin kanssa * 1915 Asuinkerrostalo, Bulevardi 9, Helsinki, Vilho Lekmanin kanssa * 1926 Loimaan pappila * 1927 Martin koulu, Turku, Eskil Hinderssonin kanssa * 1938 Turun linja-autoasema, Totti Soran kanssa Valtakunnallisesti merkittävät rakennetut kulttuuriympäristöt : Turun linja-autoasema ympäristöineen == Lähteet == * Kuka kukin on 1954 (Projekt Runeberg) * Ylioppilasmatrikkeli 1900 - 1907 * Geni.com: Harald Smedberg * Korttelit.fi: Harald Smedberg === Viitteet === Luokka:Suomalaiset arkkitehdit Luokka:Suomalaiset taidemaalarit Luokka:Vuonna 1884 syntyneet Luokka:Vuonna 1963 kuolleet
Artturi Vesenterä

Artturi Arvid Vesenterä (sukunimi aik. Wasenius; 28. elokuuta 1881 Nurmijärvi – 3. syyskuuta 1954 Helsinki) oli suomalainen opettaja ja Suomen vapaan katolisen kirkon ensimmäinen pappi. Vesenterän vanhemmat olivat ylikonduktööri Kaarlo Aleksanteri Wasenius (sittemmin Vesenterä) ja Amanda Loviisa Sundström. Hän pääsi ylioppilaaksi Turun reaalilyseosta 1904 ja valmistui kansakoulunopettajaksi Jyväskylän opettajaseminaarista 1904. Vesenterä opiskeli myös Helsingin yliopistossa ja valmistui filosofian kandidaatiksi 1915. Vesenterä toimi vuodesta 1916 alkaen Helsingin keskusvankilan opettajana. Hän oli mukana perustamssa 1919 Kristillistä tutkimusryhmää jonka jäsenet olivat pääasiassa teosofeja. Teosofisesta liikkeestä alkunsa saanut Vapaa katolinen kirkko perustettiin Australiassa 1916. Vuonna 1927 kirkon piispa J. Wedgewood vihki Vesenterän Suomen vapaan katolisen kirkon ensimmäiseksi papiksi ja hän toimi 1929 toimintansa aloittaneen kirkon pappina ja ylivikaarina yli 20 vuoden ajan. Artturi Vesenterän vanhemmpi veli Frans Hjalmar Vesenterä (1881–1916) toimi Kotiniemen kasvatuslaitoksen yliopettajana ja viimeksi Uudenkaarlepyyn kappalaisena. == Teoksia == * Onko kristinusko ainoa oikea uskonto?. Arvo Manninen, Pori 1945 == Lähteet == * Ylioppilasmatrikkeli 1903, sivu 120 * * Uskonnot Suomessa : Vapaa katolinen kirkko Luokka:Suomalaiset opettajat Luokka:Suomalaiset teosofit Luokka:Suomalaiset papit Luokka:Vuonna 1881 syntyneet Luokka:Vuonna 1954 kuolleet
Lohikäärmepuu (peli)

Lohikäärmepuu oli radiovälitteinen roolipeli, johon kuuntelijat osallistuivat puhelimitse. Peliä pelattiin suorassa lähetyksessä Yleisradion Radiomafiassa 1990-luvun alussa. Pelin kehittivät Andy Pilke ja Jari Pauna. Peliin osallistuttiin soittamalla suoraan lähetykseen. Saman illan aikana linjoille saatiin monesti useampia soittajia, sillä pelin vaikeustaso oli korkea. Ohjelman juontajat Andy Pilke ja Jari Pauna toimivat eräänlaisina pelinjohtajina, jotka pohjustivat tarinan ja antoivat pelaajalle erilaisia vaihtoehtoja seikkailun edistämiseen. Lohikäärmepuu muistetaan sen korkeasta vaikeustasosta. Jos pelaaja jäi liian pitkäksi aikaa arpomaan vaihtoehtoja tai teki seikkailunsa aikana virheen, vaihdettiin linjoilla ollut pelaaja seuraavaan soittajaan. Lohikäärmepuusta on tehty myös uusintaversio Lohikäärmepuun paluu vuosina 2014 ja 2015, osana Akateemiset pelaajat -yhdistyksen Yöpeliradio-tempausta. Ensimmäisellä kerralla mukana oli vain Andy Pilke, mutta vuonna 2015 studiossa olivat läsnä kummatkin alkuperäisjuontajat. Lohikäärmepuu on esillä myös Suomen pelimuseossa, jossa se herätetään henkiin uudenlaisena versiona. == Lähteet == Luokka:Roolipelit Luokka:Radiomafian ohjelmat
Torsten Rothberg

Johan Torsten (J. T.) Rothberg (21. joulukuuta 1884 Maarianhamina – 3. marraskuuta 1938 Maarianhamina) oli suomalainen varatuomari, pankinjohtaja, Ahvenanmaan läänin maaherra ja Ruotsalaisen kansanpuolueen kansanedustaja. Rothbergin vanhemmat olivat kauppias Johan Oskar Rothberg ja Karolina Wilhelmina Enberg. Hän pääsi ylioppilaaksi 1904 ja suoritti Helsingin yliopistossa oikeustutkinnon 1910. Rothberg sai varatuomarin arvon 1913. Rothberg oli toiminimi J.O. Rothbergin johtajana Maarianhaminassa 1904–1907 ja toimi asianajajana Tampereella 1911 sekä Ahvenanmaalla vuodesta 1911 alkaen. Hän oli Ahvenanmaalla nimismiehenä Kumlingen ja Brändön piirissä 1911–1912, Sundin, Vårdön, Saltvikin, Finströmin ja Getan piirissä 1912–1915 sekä Jomalan ja Lemlandin piirissä 1915–1916. Hän oli Landtmannabankenin Maarianhaminan konttorin johtokunnan jäsenenä 1913–1919, Suomen unionpankin toisena johtajana Maarianhaminassa 1921–1922 ja Ålandsbankenin toimitusjohtajana 1923–1937. Rothberg oli Ruotsalaisen kansanpuolueen kansanedustajana 1930–1933 edustaen Turun läänin eteläistä vaalipiiriä. Hän oli presidentin valitsijamiehenä vuosien 1931 ja 1937 presidentivaaleissa ja oli Ahvenanmaan maakuntapäivien ja Maarianhaminan kaupunginvaltuuston jäsenenä. Torsten Rothberg oli naimisissa vuodesta 1914 Ida Rut Öfverströmin kanssa. == Lähteet == * Luokka:Kansanedustajat Luokka:Suomen ruotsalaisen kansanpuolueen poliitikot Luokka:Ahvenanmaalaiset poliitikot Luokka:Ahvenanmaan maaherrat Luokka:Maarianhaminan kaupunginvaltuutetut Luokka:Varsinais-Suomen vaalipiiri Luokka:Suomalaiset asianajajat Luokka:Suomalaiset pankinjohtajat Luokka:Vuonna 1884 syntyneet Luokka:Vuonna 1938 kuolleet
Efter Nio

Efter Nio () on suomalainen ruotsinkielinen keskusteluohjelma, jota esitetään maanantaisin Yle Fem -kanavalla. Ohjelman ensimmäinen jakso nähtiin 25. elokuuta 2014. Ohjelman alkuperäiset juontajat olivat Sonja Kailassaari ja Mårten Svartström. Janne Grönroos korvasi Svartströmin vuoden 2021 alussa, ja syksystä 2023 alkaen Eva Kela sijaistaa Kailassaarta. Kevääseen 2017 asti ohjelmaa esitettiin kaksi jaksoa viikossa maanantaisin ja torstaisin, mutta Yle Femin ja Yle Teeman yhdistämisen yhteydessä torstain jakso jäi pois. Syksystä 2017 Efter Nio on ollut myös radio-ohjelma. Kerran viikossa ilmestyvissä puolen tunnin mittaisissa jaksoissa joku vieras tai juontajat itse antavat itselleen haasteen, ja äänipäiväkirjan kanssa käydään läpi, kuinka haaste onnistui. ==Lähteet== ==Aiheesta muualla== * Min Morgon - ohjelmaopas.yle.fi Luokka:2010-luvun suomalaiset keskusteluohjelmat Luokka:Ruotsinkieliset televisio-ohjelmat
Lawrence McCormick

Lawrence James ”Larry” McCormick (12. heinäkuuta 1888 – 30. joulukuuta 1961) oli yhdysvaltalainen jääkiekkoilija, joka edusti maataan sen voittaessa hopeaa kesäolympialaisissa 1920. McCormick oli samoissa olympialaisissa Yhdysvaltojen kapteenina toimineen Joseph McCormickin pikkuveli. == Lähteet == * Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1888 syntyneet Luokka:Vuonna 1961 kuolleet
Leon Parker Tuck

Leon Parker Tuck (25. toukokuuta 1891 – 2. syyskuuta 1953) oli yhdysvaltalainen jääkiekkoilija, joka pelasi kesäolympialaisissa 1920. Hän oli puolustajana, kun Yhdysvallat voitti turnauksessa hopeaa. == Lähteet == * Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1891 syntyneet Luokka:Vuonna 1953 kuolleet
Cyril Weidenborner

Cyril Aloysius ”Cy” Weidenborner (30. maaliskuuta 1895 – 26. marraskuuta 1983) oli yhdysvaltalainen jääkiekkoilija, joka pelasi kesäolympialaisissa 1920. Hän oli Yhdysvaltojen hopeaa voittaneen joukkueen maalivahti. Hän syntyi Saint Paulissa ja kuoli Beltramissa. == Lähteet == * Luokka:Yhdysvaltalaiset jääkiekkomaalivahdit Luokka:Yhdysvaltalaiset olympiamitalistit Luokka:Vuonna 1895 syntyneet Luokka:Vuonna 1983 kuolleet
Hanhenjuoksu

Hanhenjuoksu on nykynäkökulmasta yksinkertainen, pitkälti noppaonneen perustuva lautapelityyppi, niin sanottu kilpajuoksupeli. Nimeä käytetään kuvaamaan lautapeliä, jossa pelaaja liikuttaa pelinappulaansa pelilaudalla nopan osoittaman määrän ruutuja. Matkalla on myös ruutuja, jotka liittyvät pelin aiheeseen. Perinteisessä hanhenjuoksupelissä pelaaja ei voi valita kulkemaansa reittiä. Nimestä huolimatta pelin aiheen ei tarvitse liityä hanhiin, vaan se voi käsitellä mitä tahansa pyöräretkistä koulumatkoihin. Hanhenjuoksu on yksi vanhimmista tunnetuista lautapeleistä. Nimensä se on saanut italialaiselta Toscanan suurherttualta Francesco I de’ Mediciltä, joka lähetti vuosien 1574 ja 1587 välillä hanhiaiheisen pelin Espanjan kuninkaalle Filip II:lle. == Katso myös == * Noppapeli * Käärmeet ja tikapuut == Lähteet == == Aiheesta muualla == Luokka:Kilpajuoksulautapelit
Oskar Nissinen

Oskar Petrus Nissinen, sukunimi vuoteen 1905 Nissin (26. heinäkuuta 1864 Sortavala – 27. maaliskuuta 1937 Sortavalan maalaiskunta) oli suomalainen valtiopäivämies, maanviljelysneuvos ja kansanedustaja.Biografia-sampo: Oskar Nissinen Viitattu 17.2.2021. Nissisen vanhemmat olivat kauppias, kauppaneuvos Alexander Johan Nissin ja Fredrika Berg ja puoliso vuodesta 1891 Vera Lisitzin. Hän pääsi ylioppilaaksi 1884, valmistui maanmittariksi 1886 ja opiskeli Helsingin yliopistossa valmistuen filosofian kandidaatiksi 1888 ja maisteriksi 1890. Nissinen toimi maanviljelijänä omistamallaan Niemelänhovin tilalla Sortavalan maalaiskunnassa. Hän oli myös Niemelän tietopuolisen meijeri- ja karjakkokoulun johtaja. Nissinen sai maanviljelysneuvoksen arvon 1920. Hän oli nuorsuomalaisen puolueen ja joulukuusta 1918 kokoomuksen kansanedustajana 1917–1919, edustaen Viipurin läänin itäistä vaalipiiriä. Hän toimi myös Sortavalan maalaiskunnan kunnanvaltuuston puheenjohtajana. == Lähteet == * * ===Viitteet=== Luokka:Maanviljelysneuvokset Luokka:Suomalaiset maanviljelijät Luokka:Kansallisen Kokoomuksen poliitikot Luokka:Nuorsuomalaiset poliitikot Luokka:Suomen suuriruhtinaskunnan talonpoikaissäädyn valtiopäivämiehet Luokka:Kansanedustajat Luokka:Sortavalan maalaiskunnan kunnanvaltuutetut Luokka:Viipurin läänin itäinen vaalipiiri Luokka:Vuonna 1864 syntyneet Luokka:Vuonna 1937 kuolleet